મુલુંડ પોલીસ-સ્ટેશનના સબ-ઇન્સ્પેક્ટર અંકુશ વાઘમોડેએ આ ઘટના વિશે ‘મિડ-ડે’ને કહ્યું હતું કે ‘વિરલ શાહ નામના સ્થાનિક કાર્યકરનો કન્ટ્રોલ પર ફોન આવ્યો હતો કે ઝવેર રોડ પર આવેલી ગાઇડ સોસાયટીના એક ઘરમાં દુર્ગંધ મારી રહી છે અને એમાં કોઈ બૉડી હોય એવું જણાય છે. એટલે અમે સ્પૉટ પર ગયા હતા. ઘરના દરવાજા પાસે તીવ્ર દુર્ગંધ મારી રહી હતી. આથી અમે પાછળના ભાગમાં આવેલી વિન્ડોની ગ્રિલ તોડીને ઘરમાં પ્રવેશ્યા હતા. અમારા અચરજ વચ્ચે ઘરમાં પાંચ ફુટ જેટલો કચરાનો ઢગલો જોવા મળ્યો હતો. એ વચ્ચેથી વયોવૃદ્ધ મણિબહેન સાવલા નામની મહિલાને જીવતી બહાર કાઢીને અગ્રવાલ હૉસ્પિટલમાં સારવાર માટે ખસેડી છે. આ વિશે અમે તેમને કડક વૉર્નિંગ આપી છે, પણ કોઈ ગુનો નોંધ્યો નથી.’